ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΤΕΤΑΡΤΟ _ Αρ. Φύλλου 386 

28 Ιουνίου 2000 


ΑΠΟΦΑΣΕΙ Σ 

Αριθ. 1041246/3767/Β0010 

Καθορισμός ορίων αιγιαλού και δημιουργία ζώνης παρα¬ 
λίας, στη θέση «Ψωβραλίδα» Βάρης Νήσου Σύρου, Ν. 
Κυκλάδων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρ. 1 μέχρι και 7 του Α.Ν. 
2344/1940 «περί αιγιαλού και παραλίας», όπως τροποποι¬ 
ήθηκε και συμπληρώθηκε με τις διατάξεις του άρθρου 13 
του Ν. 1078/80 και του άρθρου 23 του Ν. 1337/83. 

2. Τις διατάξεις του Ν. 3200/55 «περί διοικητικής αποκέ¬ 
ντρωσης όπως αυτές τροποποιήθηκαν και ισχύουν σήμε¬ 
ρα με τα Ν.Δ. 532/79, Β.Δ. 704/70, Β.Δ. 705/70, Β.Δ. 
192/72, Π.Δ. 71/84, Π Α 347/86, Ν. 2026/92 και Π Α 97/93. 

3. Τις διατάξεις του ΝΑ. 439/70 «περί συμπληρώσεως 
των διατάξεων περί αιγιαλού». 

4. Τις διατάξεις του άρθρου 20 Ν. 719/77 «περί του τρό¬ 
που σύνταξης τοπογραφικών και υψομετρικών διαγραμ¬ 
μάτων από ιδιώτες μηχανικούς κλπ». 

5. Τις διατάξεις του άρθρου 100 του Π.Δ. 284/88 «περί 
συγκροτήσεως μεταξύ άλλων και της επιτροπής καθορι¬ 
σμού ορίων αιγιαλού και θέσεων αμμοληψίας». 

6. Την υπ' αριθ. 1078204/927/0006Α/6.8.92 κοινή Υ¬ 
πουργική Απόφαση των Υπουργών Προεδρίας και Οικο¬ 
νομικών, με την οποία διατηρείται σε ισχύ η Επιτροπή κα¬ 
θορισμού ορίων αιγιαλού και θέσεων αμμοληψίας. 

7. Τις διατάξεις του άρθρου 19 παραγρ. 5 ΑΝ 2344/95, 
του άρθρου 52 παρ. 6 Ν. 2218/94, του άρθρου 4 παρ. 7 
του Ν. 2240/94, δυνάμει των οποίων αρμοδιότητες του Υ¬ 
πουργείου Οικονομικών που είχαν μεταβιβασθεί στους 
Νομάρχες, ανήκουν στον Περ/κό Δ/ντή, σε συνδυασμό με 

^ 91 /τές του άρθρου 14 παρ. 2 του Ν. 2399/96 με τις οποίες 
προβλέπεται η κατάργηση των θέσεων των Περ/κών 
Δ/ντών, οι αρμοδιότητες πλέον του οποίου περιήλθαν στο 
Γενικό Γραμματέα της Περιφέρειας και ασκούνται από 
τον Αναπληρωτή Περ/κό Δ/ντή. 

8. Τις διατάξεις του τέταρτου εδαφίου της παρ. 2 του 
άρθρου 1 και της παρ. 6 του ίδιου άρθρου του Ν. 2503/97 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες δια¬ 
τάξεις (ΦΕΚ107/Α), σύμφωνα με τις οποίες οι Περιφερει¬ 
ακές Υπηρεσίες του Υπουργείου Οικονομικών, που συ- 


γκροτούσαντην Περιφερειακή Διοίκηση του Νομού ή Νο- 
μαρχίας, δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν, αλλά αποτελούν 
από 1.9.97, Υπηρεσίες του Υυπουργείου Οικονομικών. 

9. Την υπ’ αριθμ. 1039386/441/Α0006/21.4.2000 (ΦΕΚ 
571 τ.Β/21.4.2000) κοινή Απόφαση του Πρωθυπουργού 
και Υπουργού Οικονομικών «περί ανάθεσης αρμοδιοτή¬ 
των του Υπουργού Οικονομικών στους Υφυπουργούς». 

10. Την 1087903/1481/0006Β/28.8.97 απόφαση του Υ¬ 
πουργού Οικονομικών «Περί μεταβίβασης αρμοδιοτήτων 
του Υπουργού Οικονομικών στους Προϊσταμένους των 
Περιφ.Υπηρεσιών του Υπουργείου Οικονομικών, πλην 
Γ.Λ.Κ και Γ.Χ.Κ». 

11. Την από 3.9.98 αίτηση του Γεωργίου Πατέρα με την 
οποία ζητείται ο καθορισμός των ορίων του αιγιαλού και 
της παραλίας στην παραπάνω περιοχή. 

12. Την από 27.1.2000 έκθεση της κατά το άρθρο 100 
ΠΑ. 284/88 αρμόδιας Επιτροπής καθορισμού ορίων αι- 
γιαλού και παραλίας για τον καθορισμό ορίων αιγιαλού 
και δημιουργία ζώνης παραλίας στη θέση «Ψωβραλίδα» 
Νήσου Σύρου. 

13. Το από Αύγουστο 1998 τοπογραφικό διάγραμμα, 
κλίμακας 1:500 σε μία πινακίδα, το οποίο συντάχθηκε από 
τον Νικ.Λούβαρη, Τοπογράφο Μηχ/κό, ελέγχθηκε ως 
προς την ακρίβεια της αποτύπωσης την 27.1.2000 απο τον 
Γεώργιο Αβραάμ Τοπογράφο Μηχανικό της Κτηματικής 
Υπηρεσίας Κυκλάδων και θεωρήθηκε την ίδια ημερομηνία 
από τον ίδιο. 

14. Το υπ’ αριθ. 544.5/198/00/23.3.2000 έγγραφο του 
Γενικού Επιτελείου Ναυτικού, με το οποίο συμφωνεί με τα 
καθορισθέντα από την Επιτροπή όρια, αποφασίζει: 

Την επικύρωση της από 27.1.2000 έκθεσης της κατά το 
άρθρο 100 ΠΑ. 284/88 αρμόδιας Επιτροπής περί χάρα¬ 
ξης των ορίων αιγιαλού και δημιουργία ζώνης παραλίας 
στη θέση «Ψωβραλίδα» Βάρης Νήσου Σύρου καθώς επί¬ 
σης και το από Αύγουστο 1998 τοπογραφικό διάγραμμα 
κλίμακας 1:500 σε μία πινακίδα το οποίο συντάχθηκε από 
τον Νικ. Λούβαρη, Τοπ.Μηχ/κό, ελέγχθηκε ως προς την α¬ 
κρίβεια της αποτύπωσης από τον Τοπογράφο Μηχανικό 
Γεώργιο Αβραάμ υπάλληλος της Κτηματικής Υπηρεσίας 
Κυκλάδων την 8.9.98 και θεωρήθηκε από τον ίδιο την ίδια 
ημερομηνία. 

Στο τοπογραφικό αυτό διάγραμμα καθορίσθηκε από 
την αρμόδια επιτροπή, η οριογραμμή του αιγιαλού με 

κόκκινη συνεχή πολυγωνική γραμμή, με στοιχεία από Α1. 
Α2.Α3.Α21.Α22. 

Η οριογραμμή της παραλίας με κίτρινη συνεχή πολυγω¬ 
νική γραμμή με στοιχεία από Π1, Π2.Π21, Π22. 

Καθορίζει ζώνη παραλίας πλάτους ΙΟμ. επειδή δεν εξυ¬ 
πηρετούνται οι σκοποί του άρθρου 7 παρ. 1 του ΑΝ 
2344/40. 

Αποφαίνεται ότι δεν υφίσταται παλαιός αιγιαλός. 

Η παρούσα απόφαση με την έκθεση της επιτροπής και 
το τοπογραφικό διάγραμμα, να δημοσιευθούν στην Εφη¬ 
μερίδα της Κυβερνήσεως. 

Αθήνα, 11ουνίου 2000 

Με εντολή Υπουργού 

Ο Γενικός Γ ραμματέας 
ΧΑΡΗΣ ΑΛΑΜΑΝΟΣ 


ΕΚΘΕΣΗ ΕΠΙΤΡΟΠΗΣ 

ΚΑΘΟΡΙΣΜΟΥ ΟΡΙΩΝ ΑΙΠΑΛΟΥ ΚΑΙ ΠΑΡΑΛΙΑΣ 
ΣΤΗΝ ΘΕΣΗ «ΨΩΒΡΑΛΙΔΑ» ΒΑΡΗΣ 
ΔΗΜΟΥ ΠΟΣΕΙΔΩΝΙΑΣ ΣΥΡΟΣ 

Για τον καθορισμό των ορίων αιγιαλού και παραλίας 
που γίνεται για πρώτη φορά στην θέση Ψωβραλίδα Βά- 
ρηςτου Δήμου Ποσειδωνίας. 

Στην Σύρο σήμερα 27.1.2000 οι υπογεγραμμένοι: 

1. Στυλιανός Σεζένιας, εφοριακός ΔΕ/Α' προϊστάμενος 
Κτηματικής Υπηρεσίας Κυκλάδων, Πρόεδρος. 

2. Γεώργιος Αβραάμ, Τοπογράφος Μηχανικός, υπάλλη¬ 
λος Κτηματικής Υπηρεσίας Κυκλάδων, μέλος και 

3. Λεωνίδας Ανδρουλάκης, Αντιπλοίαρχος Λ.Σ., Λιμε¬ 
νάρχης Σύρου, ως μέλος. 

Αποτελούντες την επιτροπή καθορισμού των ορίων αι- 
γιαλού και παραλίας σύμφωνα με το άρθρο 100 του ΠΔ 
284/88 και της Γ 2562 /15.6.98 απόφαση Υπουργείου Οικο¬ 
νομικών / Οικονομικής Επιθεώρησης Αττικής / Υποδ/νση 
Ανατ. Αττικής πήγαμε κατόπιν τηλεφωνικής πρόσκλησης 
του προέδρου στην προαναφερόμενη περιοχή. 

Αφού έλαβε υπόψη: 

1. Την από 3.9.98 αίτηση του Γεωργίου Πατέρα με την ο¬ 
ποία ζητείται ο καθορισμός των ορίων του αιγιαλού και 
της παραλίας στην παραπάνω περιοχή. 

2. Το τοπογραφικό και Υψομετρικό διάγραμμα εξαρτη¬ 
μένο από το κρατικό τριγωνομετρικό δίκτυο (ΓΥΣ) σε μια 
πινακίδα και κλίμακα 1:500 που συντάχθηκε από τον Νι¬ 


κόλαο Λούβαρη Τοπογράφο Μηχανικό τον Αύγουστο του 
1998, ελέγχθηκε στο πεδίο για την ακρίβεια της αποτύ¬ 
πωσης από τον Γεώργιο Αβραάμ την 27.1.2000 και θεω¬ 
ρήθηκε από τον ίδιο την ίδια ημερομηνία. 

3. Τις διατάξεις του Ν1337/83 και του ΑΝ 2344/40 όπως 
αυτός τροποποιήθηκε και την προς αυτόν σχετική Δικα¬ 
στηριακή και Διοικητική Νομολογία. 

4. Την αντίληψη που σχηματίστηκε από την επί τόπου 
μετάβαση για το πλάτος της Ζώνης της Ξηράς που βρέ¬ 
χεται από τις μέγιστες πλην συνήθεις αναβάσεις των χει- 
μερίων κυμάτων και των λοιπών συναφών στοιχείων ό¬ 
πως: 

Α) Το γεγονός ότι η ακτή σε όλο το μήκος της είναι βρα¬ 
χώδης με κλίσεις απότομες και υποτυπώδη βλάστηση. 

Β) Το γεγονός ότι στην περιοχή πνέουν νότιοι νοτιοδυ¬ 
τικοί άνεμοι και το βάθος της θάλασσας κυμαίνεται μετα¬ 
ξύ 9,0 - 30,0 μέτρων, δεν υπάρχουν ξέρες και ύφαλοι. Το 
ανάπτυγμα του πελάγους ξεκινάει 800μ από την ακτή, α¬ 
ποφασίζει: 

1. Καθορίζει στο παραπάνω Τοπογραφικό Διάγραμμα: 

Α) Την οριογραμμή του αιγιαλού με κόκκινη συνεχή πο¬ 
λυγωνική γραμμή με στοιχεία Α1 - Α2 - Α3.....Α20 - 

Α21 - Α22 τις οποίας οι κορυφές εξασφαλίζονται με συ¬ 
ντεταγμένες από το Κρατικό Τριγωνομετρικό Δίκτυο 
(ΓΎΣ) σε προβολή ΗΑΤΤ όπως φαίνονται στο Τοπογραφι- 
κό Διάγραμμα. 

Β) Την οριογραμμή της παραλίας με κίτρινη συνεχή πο¬ 
λυγωνική γραμμή με στοιχεία Π1 - Π2 - Π3.Π20 - 

Π21 - Π22 τις οποίας οι κορυφές εξασφαλίζονται με συ¬ 
ντεταγμένες από το Κρατικό Τριγωνομετρικό Δίκτυο 
(ΓΎΣ) σε προβολή ΗΑΤΤ όπως φαίνονται στο Τοπογραφι- 
κό Διάγραμμα. 

Γ) Καθορίζει ζώνη αιγιαλού και παραλίας πλάτους 10.00 
μ. επειδή δεν εξυπηρετούνται οι σκοποί του άρθρου 7 πα¬ 
ράγραφος 1 του ΑΝ 2344/ 40. 

2. Αποφαίνεται ότι δεν υφίσταται παλαιός αιγιαλός. 

Η Επιτροπή 

Ο Πρόεδρος 
ΣΤΕΛΙΟΣ Μ. ΣΕΖΕΝΙΑΣ 

Τα μέλη 

ΠΩΡΓΟΣ ΑΒΡΑΑΜ 
ΛΕΩΝΙΔΑΣ ΑΝΔΡΟΥΛΑΚΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

«ς σιο α*Μημα μμΦ «Μ *<·■* » -/£*■ 

